Nacsa: a baloldal nem a vírus, hanem a kormány ellen harcol
A baloldal a kormány és nem a vírus ellen harcol, amiből a Jobbik is bőven kiveszi a részét – mondta a Kereszténydemokrata Néppárt (KDNP) frakciószóvivője vasárnap videóüzenetben.
Nacsa Lőrinc úgy fogalmazott,

  „hangulatot keltenek és álhíreket terjesztenek, miközben most fegyelmezettségre és összefogásra lenne szükség”.

Kiemelte, Jakab Péter, a Jobbik elnöke „pár hete még hangosan nyitást követelt, miközben a harmadik hullám kellős közepén vagyunk”.

  „A füstgránátos munkatársáért nem meri vállalni a felelősséget, de közben Auschwitzban tréfálkozó sofőrje, több bérelt irodája és közel két és fél millió forintos fizetése van”

– mondta Nacsa Lőrinc.

A kormánypárti politikus álszentnek nevezte Jakab Pétert, amiért „megpróbálja eljátszani a nép egyszerű gyermekét”, miközben „havi 6 millió forintjába kerül az adófizetőknek”.
Fidesz Kereszténydemokrata Néppárt (KDNP) koronavírus-járvány baloldal ellenzék